“ฟินันเซีย” ยก ORI ท็อปพิกกลุ่ม อัพเป้าใหม่ 10.10 บ. กำไรไตรมาส 1 โตเกิน 50%
"ฟินันเซีย" ยก ORI ท็อปพิกกลุ่ม อัพเป้าใหม่ 10.10 บ. กำไรไตรมาส 1 โตเกิน 50%
29 เม.ย. 2564

บริษัทหลักทรัพย์ ฟินันเซีย ไซรัส ระบุแนะนำหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI โดยประเมินยอดขายไตรมาส 1/64 เร่งขึ้นเป็น 7.5 พันล้านบาท (+9% จากไตรมาสก่อน, +55% จากปีก่อน) แบ่งเป็นแนวราบ 27% และคอนโด 73% โดยได้แรงหนุนหลักกว่า 69% ของยอดขายทั้งหมด มาจากการเน้นขายโครงการ Ready to move ซึ่งจะเป็นบวกต่อการรับรู้ยอดโอนในงวดครึ่งปีแรก
ส่วนที่เหลือจากความสำเร็จของการเปิดตัวใหม่ 3 โครงการ มูลค่ารวม 3.9 พันล้านบาท เป็นคอนโด JV 2 แห่งทำยอดขายสูงถึง 50% อย่าง The Origin Ladprao Bangkapi และ The Origin Plug&amp;Play Ramintra PhaseII รวมถึงโครงการ แนวราบอีก 1 โครงการอย่าง Brighton Amata-Sukprayoon มียอดขายแล้ว 30%
ด้านยอดขายไตรมาส 1/64 คิดเป็น 26% ของเป้าทั้งปีที่ 2.9 หมื่นล้านบาท แม้เดือนเม.ย.จะถูก กดดันจาก COVID-19 รอบใหม่ อย่างไรก็ดีจากการสอบถามบริษัทพบว่ายอดขาย QTD ยังไปได้ดีที่ 1.7 พันล้านบาท ใกล้เคียงกับปี 2563 หลักๆ ยังได้แรงหนุนจาก โครงการ Ready to move
รวมถึงผลของการเปิด 3 โครงการใหม่ มูลค่า 4 พันล้านบาท ซึ่งล่าสุดมียอดขายน่าพอใจ โดยคอนโดทำยอดขายได้ถึง 60% และโครงการ แนวราบ 2 แห่งทำยอดขายดี 20-30% ทำให้มองว่าทั้งปีจะบรรลุเป้าได้ไม่ยาก
โดยประเมินกำไรสุทธิไตรมาส 1/64 โต 13% จากไตรมาสก่อน และ 22% จากปีก่อน เป็น 727 ล้านบาท หากไม่รวมกำไรขายเงินลงทุนใน JV ที่  80 ล้านบาท กำไรปกติคาด 647 ล้านบาท (+1% จากไตรมาสก่อน, +44% จากปีก่อน) หนุนจากยอดโอนคาด +30% จากไตรมาสก่อน, +75% จากปีก่อน ที่ 3.4 พันล้านบาท จากการรับรู้ Backlog ยกมาจากไตรมาส 4/63
รวมถึงเริ่มโอน 2 โครงการอย่าง KnightsBridge Space Rama 9 และ The Origin Ramintra อย่างไรก็ดี ก าไรที่ทรงตัว Q-Q เนื่องจากไม่มีคอนโด JV สร้างเสร็จใหม่ ท าให้คาดส่วนแบ่งก าไร JV -51% จากไตรมาสก่อน, – 47% จากปีก่อน ที่ 74 ล้านบาท
ขณะที่อัตรากำไรขั้นต้นขายอสังหาฯคาดทรงตัวที่ 35% แต่ลดลงจาก 39.9% ในไตรมาส 1/63 จากผลของการทำโปรโมชั่น และสัดส่วนแนวราบที่สูงขึ้น
ทั้งนี้ หากงบไตรมาส 1/63 คิดเป็น 23% ของทั้งปีส่วนไตรมาส 2/64 มีแผนโอนคอนโดใหม่อย่าง The Origin Ratchada-Ladprao และโครงการ JV อย่าง KnightsBridge Sukhumvit Thepharak ทำให้คาดว่าจะสามารถรักษากำไรระดับใกล้เคียงกับไตรมาส 1/64
ด้านโมเมนตัมกำไรจะทะยานขึ้นในครึ่งปีหลัง จากคอนโดใหญ่ที่สร้างเสร็จใหม่ตั้งแต่ไตรมาส 3/64 อย่าง Park Origin Phayathai และรับรู้แนวราบเข้ามาเติมต่อเนื่อง ทำให้คงประมาณการกำไรปกติปี 2564 ที่ 2.9 พันล้านบาท (+14% จากปีก่อน) บน Backlog ณ สิ้นปี 2563 แข็งแกร่งที่ 3.9 หมื่นล้านบาท รองรับคาดการณ์ยอดโอนปีนี้แล้วถึง 74% มากสุดใน กลุ่มฯ
ขณะที่ Upside Risk มาจากคอนโดใหญ่ Park Origin Thonglor โอนเร็วกว่า แผนในไตรมาส 1/64 รวมถึงได้อานิสงค์หากมีการเปิดประเทศรับนักท่องเที่ยวและการเสนอ ขยายเพดานซื้อคอนโดของต่างชาติจากเดิม 49% เป็น 70-80% ได้รับอนุมัติ
อย่างไรก็ตาม ปรับเพิ่มราคาเหมาะสมเป็น 10.10 บาท โดย Re-rate PE ขึ้นจาก 7.3 เท่า เป็น 8.6 เท่า เทียบเท่าค่าเฉลี่ย 5 ปี +1SD สะท้อนกำไรปกติทำ All Time High และความสามารถ ในการทำยอดขายที่แข็งแกร่งเหนือตลาด โดยเป็น PE สูงกว่ากลุ่มอสังหาฯที่มีพอร์ต คอนโด ซึ่งเทรด PE2021 ที่ 8.0 เท่า เล็กน้อย เนื่องจากการเติบโตของกำไรปกติปี 2564-65 เด่นกว่าราคาหุ้นซื้อขายบน PE ปี 2564-65 เฉลี่ย 7 เท่า พร้อมคาดปันผล 6.5% ต่อปี ระยะสั้นมีปัจจัยบวกจากเงินปันผลงวดไตรมาส 4/6 ที่ 0.39 บาท/หุ้น Yield 4.2% ขึ้น XD 7 พ.ค.นี้ คงคำแนะนำ “ซื้อ” และยังเลือกเป็น Top Pick